ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

cu privire la aprobarea cu titlu gratuit a unei cantități de material lemnos pentru Biserica Apostolică Penticostală Valea Ierii

Consiliul Local al comunei Valea Ierii, întrunit în ședința ordinară din data de 30.05.2024,

 Văzând referatul de aprobare nr. 3329 din 23.05.2024 întocmit de primarul comunei Valea Ierii precum și raportul de specialitate nr. 3330 din 23.05.2024;

 Luând cunoștință de:

- cererea unității de cult Biserica Apostolică Penticostală Valea Ierii nr.3237/21.05.2024 , cu privire la acordarea unui ajutor constând în material lemnos necesar pentru reparații la acoperișul bisericii,

 -Avizul comisiei de specialitate nr.3 din cadrul consiliului local ;

În conformitate cu prevederile:

- art.59 și art. 60 din Legea nr. 46/2008 – Codul silvic, republicat, cu modificările și completările ulterioare;

- H.G. 715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările și completările ulterioare;

- Legea 273/2006 privind finanțele publice locale, cu modificările și completările ulterioare, art.20 alin.1 lit.e;

 În temeiul prevederilor art.108 lit.e) art. 129 alin.1, alin.2 lit.c) și alin.6 lit.a), art. 139 alin.1, alin.2 și alin.3 lit.g) și ale art.196, alin.1, lit.a) din Ordonanța de Urgență nr. 57 din 3 iulie 2019 - privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aprobă acordarea cu titlu gratuit a cantității de 20 mc lemn de construcție de esență rășinoase din pădurea comunei Valea Ierii, Bisericii Apostolice Penticostale din Valea Ierii nr.142 A, pentru reparații la acoperiș.

 Art. 2**.** Cu ducerea la îndeplinire a prevederilor prezentei hotărâri se încredințează primarul comunei Valea Ierii și Ocolul Silvic Muntele Mare SRL.

Art. 3.Prezenta hotărâre se comunică prin intermediul Secretarului General al comunei Valea Ierii , în termenul prevăzut de lege, Primarului Comunei Valea Ierii, Instituţiei Prefectului- Judeţul Cluj, Ocolului Silvic Muntele Mare SRL, reprezentantului legal al Bisericii Apostolice Penticostale şi se aduce la cunoştinţă publică prin afişare la sediul Primăriei Comunei Valea Ierii şi pe pagina de internet a comunei Valea Ierii.

 Președinte de ședință, Contrasemnează:

 Vasile Pețan Secretar general al comunei,

 Nelia-Crenguța Mariș

**Nr.30 din 30.05.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*